FÆLLES HOLDNING (EF) Nr. 27/98 fastlagt af Rådet den 23. marts 1998 med henblik på vedtagelse af Europa-Parlamentets og Rådets direktiv 98/. . ./EF om foranstaltninger mod luftforurening forårsaget af emissioner fra motorkøretøjer og om ændring af Rådets direktiv 70/220/EØF for så vidt angår lette erhvervskøretøjer (98/C 161/04)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3), og

ud fra følgende betragtninger:

(1) Der bør vedtages foranstaltninger inden for rammerne af det indre marked;

(2) ifølge første handlingsprogram for De Europæiske Fællesskaber på miljøområdet (4), som Rådet godkendte den 22. november 1973, skal der tages hensyn til de seneste videnskabelige fremskridt i forbindelse med bekæmpelse af luftforurening fra motorkøretøjers udstødningsgas, og allerede vedtagne direktiver skal ændres i overensstemmelse hermed; ifølge femte handlingsprogram, hvis generelle indhold Rådet godkendte i sin resolution af 1. februar 1993 (5), skal der gøres en ekstra indsats for væsentligt at formindske den nuværende emission af forurenende stoffer fra motorkøretøjer; i nævnte femte program fastsættes der ligeledes mål for nedbringelse af emissionen af forskellige forurenende stoffer, idet emissionen fra både mobile og stationære kilder skal nedbringes;

(3) Rådets direktiv 70/220/EØF (6) fastsætter grænseværdier for emissioner af carbonmonoxid og uforbrændte kulbrinter fra disse køretøjers motorer; disse grænseværdier blev først sænket ved Rådets direktiv 74/290/EØF (7), og derpå, i overensstemmelse med Kommissionens direktiv 77/102/EØF (8), suppleret med grænseværdier for tilladelige emissioner af nitrogenoxider; grænseværdierne for disse tre forureningstyper blev senere nedsat ved Kommissionens direktiv 78/665/EØF (9), og Rådets direktiv 83/351/EØF (10) og 88/76/EØF (11); der blev indført grænseværdier for partikelforureningen fra dieselmotorer ved Rådets direktiv 88/436/EØF (12); strengere europæiske standarder for luftforurenende udstødningsgas fra biler med slagvolumen under 1 400 cm³ blev indført ved Rådets direktiv 89/458/EØF (13); disse standarder er udvidet til at omfatte alle personbiler uanset slagvolumen på grundlag af en forbedret europæisk prøvningsprocedure, der omfatter en kørecyklus uden for byområder; ved Rådets direktiv 91/441/EØF (14) er der indført krav til fordampningsemissioner og til forureningsbegrænsende køretøjskomponenters holdbarhed samt strengere standarder for partikelforureningen fra motorkøretøjer med dieselmotor; grænseværdierne blev skærpet for alle forurenende stoffer ved Europa-Parlamentets og Rådets direktiv 94/12/EF (15), som også indførte en ny metode til kontrol af produktionens overensstemmelse; personbiler til befordring af mere end seks personer og med en største masse på over 2 500 kg, lette erhvervskøretøjer og terrængående køretøjer, der er omfattet af direktiv 70/220/EØF, for hvilke der tidligere gjaldt mindre strenge standarder, er ved Rådets direktiv 93/59/EØF (16), og Europa-Parlamentets og Rådets direktiv 96/69/EF (17) blevet underkastet lige så strenge standarder som dem, der gælder for personbiler, idet der dog tages hensyn til de særlige forhold, der gør sig gældende for de nævnte køretøjer; ved Europa-Parlamentets og Rådets direktiv 98/. . ./EF er der fastlagt strengere forureningsstandarder for personbiler som led i det europæiske program vedrørende luftkvalitet, vejtrafikemissioner, brændstoffer og motorteknologi, i det følgende benævnt »auto-olie-programmet«;

(4) auto-olie-programmet behandler også spørgsmålet om forurenende emissioner fra lette erhvervskøretøjer; det er derfor hensigtsmæssigt at udvide anvendelsesområdet for bestemmelserne i direktiv 98/. . ./EF til også at omfatte sådanne køretøjer;

(5) en analyse af omkostningseffektiviteten under auto-olie-programmet har vist, at der kræves yderligere forbedringer af køretøjsemissionsteknologien, hvis luftkvalitetsmålene som beskrevet i Kommissionens meddelelse om nævnte program skal nås i 2010;

(6) skærpelsen af forskrifterne for nye personbiler og lette erhvervskøretøjer i direktiv 70/220/EØF indgår i en sammenhængende global fællesskabsstrategi, som også omfatter en revision af standarderne for tunge erhvervskøretøjer fra 2000, forbedring af motorbrændstofferne og en mere nøjagtig vurdering af emissionen fra køretøjer, der er taget i brug; ud over disse foranstaltninger vil der imidlertid være behov for omkostningseffektive lokale foranstaltninger i de mest forurenede områder, hvis luftkvalitetskriterierne skal opfyldes;

(7) en forlængelse af de nuværende holdbarhedsbestemmelser vil blive undersøgt som led i auto-olie II-programmet; der bør ved undersøgelsen af denne forlængelse tages hensyn til, at brugslevetiden for lette erhvervskøretøjer, der anvendes kommercielt, er længere end for andre lette erhvervskøretøjer;

(8) følgende nedsættelser af de grænseværdier, der skal gælde fra 2000 for type I-prøver, anses for helt afgørende for opnåelse af en tilfredsstillende luftkvalitet på mellemlang sigt: 40 % for nitrogenoxider, 40 % for kulbrinter i alt og 30 % for carbonmonoxid for personbiler og lette erhvervskøretøjer med benzinmotor, 20 % for nitrogenoxider, 20 % for kulbrinter og nitrogenoxider tilsammen, 40 % for carbonmonoxid og 35 % for partikler for dieseldrevne personbiler med indirekte indsprøjtning, 40 % for nitrogenoxider, 40 % for kulbrinter og nitrogenoxider tilsammen, 40 % for carbonmonoxid og 50 % for partikler for dieseldrevne personbiler med direkte indsprøjtning samt 20 % for nitrogenoxider, 65 % for kulbrinter, 40 % for carbonmonoxid og 35 % for partikler for lette erhvervskøretøjer med dieselmotor; nedsættelserne for kulbrinter og nitrogenoxider er foretaget under den forudsætning, at nitrogenoxider udgør henholdsvis 45 % og 80 % af den samlede vægtmængde af de to stoffer for køretøjer med benzin- og dieselmotor, som opfylder bestemmelserne i direktiv 94/12/EF og 96/69/EF; i dag fastsættes der normalt særskilte grænseværdier for benzindrevne køretøjer, således at emissionen af begge forurenende stoffer kan overvåges; for dieseldrevne køretøjer, som fase 2000-normerne er strengest for, bibeholdes en kombineret grænseværdi, hvilket gør det lettere at konstruere fremtidens motorer; i nedsættelserne er der desuden taget højde for, at den faktiske emission påvirkes af, at også testcyklussen bliver ændret, således at der i højere grad tages hensyn til emissionen efter koldstart (»40 s udgår«);

(9) Kommissionens direktiv 96/44/EF (18) bragte prøvningsbetingelserne i direktiv 70/220/EØF på linje med betingelserne i Rådets direktiv 80/1268/EØF af 16. december 1980 om motorkøretøjers CO2-emissioner og brændstofforbrug (19), navnlig hvad angår forholdet mellem køretøjets referencemasse og den ækvivalente inerti, der skal anvendes; det er nu hensigtsmæssigt at bringe referencemasseværdierne for køretøjer i klasse N, gruppe I, II og III, på linje med værdierne i direktiv 96/44/EF;

(10) i henhold til artikel 5 i direktiv 70/220/EØF kan bilagene tilpasses til den tekniske udvikling efter proceduren i artikel 13 i direktiv 70/156/EØF (20); direktivet er siden suppleret med flere bilag, og det er vigtigt, at alle bilag til direktiv 70/220/EØF kan tilpasses til den tekniske udvikling efter nævnte procedure;

(11) direktiv 70/220/EØF bør ændres i overensstemmelse med det ovenfor anførte -

UDSTEDT FØLGENDE DIREKTIV:

Artikel 1

Direktiv 98/. . ./EF ændres således:

1) Artikel 1 affattes således:

»Artikel 1

I direktiv 70/220/EØF foretages følgende ændringer:

1) I artikel 5 ændres »bilag I til VII« til »bilag I til XI«.

2) Bilagene ændres som angivet i bilaget til nærværende direktiv.«

2) Artikel 2 affattes således:

»Artikel 2

1. Med forbehold af artikel 6 kan medlemsstaterne fra den . . . (*) ikke af grunde, der vedrører luftforurenende emissioner fra motorkøretøjer:

- nægte EF-typegodkendelse i henhold til artikel 4, stk. 1, i direktiv 70/156/EØF, eller

- nægte national typegodkendelse, eller

- forbyde registrering, salg eller ibrugtagning af køretøjer i henhold til artikel 7 i direktiv 70/156/EØF

hvis disse køretøjer opfylder forskrifterne i direktiv 70/220/EØF som ændret ved nærværende direktiv.

2. Med forbehold af artikel 6 kan medlemsstaterne fra den 1. januar 2000 for køretøjer i klasse M, jf. bilag II, del A, i direktiv 70/156/EØF - undtagen køretøjer med en totalmasse over 2 500 kg - og for køretøjer i klasse N1, gruppe I, og fra den 1. januar 2001 for køretøjer i klasse N1, gruppe II og III, jf. tabellen i punkt 5.3.1.4 i bilag I til direktiv 70/220/EØF og for køretøjer i klasse M med en totalmasse over 2 500 kg ikke længere udstede

- EF-typegodkendelse i henhold til artikel 4, stk. 1, i direktiv 70/156/EØF, eller

- national typegodkendelse, medmindre artikel 8, stk. 2, i direktiv 70/156/EØF finder anvendelse

for en ny køretøjstype af grunde, der vedrører luftforurenende emissioner, hvis dette køretøj ikke opfylder forskrifterne i direktiv 70/220/EØF som ændret ved nærværende direktiv.

Ved type I-prøver anvendes grænseværdierne i linje A og C i tabellen i punkt 5.3.1.4 i bilag I til direktiv 70/220/EØF.

3. Fra den 1. januar 2001 skal medlemsstaterne for køretøjer i klasse M - undtagen køretøjer med en totalmasse over 2 500 kg - og for køretøjer i klasse N1, gruppe I, og fra den 1. januar 2002 for køretøjer i klasse N1, gruppe II og III, jf. tabellen i punkt 5.3.1.4 i bilag I til direktiv 70/220/EØF, og for køretøjer i klasse M med en totalmasse over 2 500 kg:

- anse overensstemmelsesattester, der i henhold til direktiv 70/156/EØF ledsager nye køretøjer, for ugyldige i forbindelse med samme direktivs artikel 7, stk. 1

- nægte registrering, salg og ibrugtagning af nye køretøjer, der ikke ledsages af en overensstemmelsesattest i henhold til direktiv 70/156/EØF, medmindre artikel 8, stk. 2, i nævnte direktiv finder anvendelse

af grunde, der vedrører luftforurenende emissioner, hvis disse køretøjer ikke opfylder forskrifterne i direktiv 70/220/EØF som ændret ved nærværende direktiv.

Ved type I-prøver anvendes grænseværdierne i linje A og C i tabellen i punkt 5.3.1.4 i bilag I til direktiv 70/220/EØF.

4. Indtil den 1. januar 2003 behandles køretøjer i klasse M1 med motor med kompressionstænding og med en totalmasse over 2 000 kg,

- som er beregnet til befordring af mere end seks personer inklusive føreren, eller

- som er terrængående køretøjer, som defineret i bilag II til direktiv 70/156/EØF,

som køretøjer i klasse N1 i forbindelse med anvendelsen af stk. 2 og 3.

5. Medlemsstaterne skal:

- anse overensstemmelsesattester for køretøjer, der er godkendt i overensstemmelse med fodnote 1, som ændret ved fodnote 2 og 3, til tabellen i punkt 5.3.1.4 i bilag I til direktiv 70/220/EØF, som indsat ved direktiv 96/69/EF, for ugyldige, og

- nægte registrering, salg og ibrugtagning af nye køretøjer

a) fra den 1. januar 2001 for køretøjer i klasse M1 og i klasse N1, gruppe I, undtagen køretøjer, som er beregnet til befordring af mere end seks personer inklusive føreren, og køretøjer med en totalmasse over 2 500 kg, og

b) fra den 1. januar 2002 for køretøjer i klasse N1, gruppe II og III, for køretøjer, som er beregnet til befordring af mere end seks personer inklusive føreren, og for køretøjer med en totalmasse over 2 500 kg.

6. Indtil de i stk. 2 og 3 anførte datoer skal typegodkendelse udstedes og kontrol af produktionens overensstemmelse udføres i overensstemmelse med forskrifterne i direktiv 70/220/EØF som ændret ved direktiv 96/69/EF.

(*) Ni måneder efter dette direktivs ikrafttræden.«

3. Artikel 3, stk. 4, affattes således:

»Forslaget skal bl.a. indeholde obligatoriske emissionsgrænseværdier, som skal anvendes fra den 1. januar 2005, og som bekræfter eller ændrer de retningsgivende grænseværdier i linje B og D i punkt 5.3.1.4 i bilag I til direktiv 70/220/EØF som ændret ved nærværende direktiv. Forslaget skal endvidere angive, om rammerne for medlemsstaternes indrømmelse af afgiftsbegunstigelser i direktiv 70/220/EØF, som ændret ved nærværende direktiv, bør revideres.«

4. Artikel 5 affattes således:

»Artikel 5

Medlemsstaterne kan kun indføre skatte- og afgiftslettelser for motorkøretøjer i serieproduktion, der opfylder bestemmelserne i direktiv 70/220/EØF som ændret ved nærværende direktiv. Disse lettelser skal opfylde traktatens bestemmelser og overholde følgende betingelser:

- De skal gælde for alle nye køretøjer, der udbydes til salg på markedet i en medlemsstat, og som allerede opfylder de obligatoriske grænseværdier i linje A og C i tabellen i punkt 5.3.1.4 i bilag I til direktiv 70/220/EØF som ændret ved nærværende direktiv, og fra den 1. januar 2000 for køretøjer i klasse M1 og i klasse N1, gruppe I, og fra den 1. januar 2001 for køretøjer i klasse N1, gruppe II og III, som opfylder de retningsgivende grænseværdier i linje B og D i samme tabel.

- De skal ophøre fra det tidspunkt, hvor emissionsgrænseværdierne i artikel 2, stk. 3, bliver obligatoriske for nye køretøjer, eller fra den 1. januar 2005 for så vidt angår de retningsgivende grænseværdier i linje B og D i tabellen i punkt 5.3.1.4 i bilag I til direktiv 70/220/EØF som ændret ved nærværende direktiv.

- For hver type motorkøretøj skal de beløbsmæssigt være lavere end ekstraudgifterne til overholdelse af værdierne i artikel 2, stk. 3, eller af de retningsgivende grænseværdier i linje B og D i tabellen i punkt 5.3.1.4 i bilag I til direktiv 70/220/EØF, som ændret ved nærværende direktiv, og til udstyrets montering i køretøjet.

Kommissionen skal rettidigt underrettes om planer om at indføre eller ændre de i stk. 1 omhandlede skatte- og afgiftslettelser, således at den kan fremsætte sine bemærkninger.«

5. Bilaget ændres således:

a) I nr. 10 affattes tabel 1.5.2 således:

»>TABELPOSITION>

«

b) Nr. 13 affattes således:

»13. Punkt 5.3.1.4:

- Efter første afsnit indsættes følgende nye tabel:

»>TABELPOSITION>

«

- Første linje i den eksisterende tabel, som omhandler køretøjer i klasse M, udgår.«

c) I nr. 14 affattes punkt 5.3.5.1 således:

»5.3.5.1. Denne prøve udføres på alle køretøjer i klasse M1 og i klasse N1, gruppe I, med motor med styret tænding, bortset fra køretøjer til befordring af mere end seks personer og køretøjer med en totalmasse over 2 500 kg.«

d) I nr. 20 affattes fodnoten til punkt 7.1.1 og 7.1.2 således:

»1) Punkt 7.1.1 og 7.1.2 genbehandles og suppleres hurtigst muligt i overensstemmelse med proceduren i artikel 13 i direktiv 70/156/EØF under hensyntagen til de særlige problemer i forbindelse med køretøjer i klasse N1 samt med de køretøjer i klasse M, der er nævnt i fodnote 2 til tabellen i punkt 5.3.1.4. Eventuelle forslag forelægges i god tid, således at de kan vedtages inden de i artikel 2, stk. 3, fastsatte datoer.«

e) I nr. 24 affattes punkt 8 således:

»8. EGENDIAGNOSESYSTEM FOR MOTORKØRETØJER

8.1. Køretøjer i klasse M1 og N1 med motor med styret tænding, skal udstyres med et egendiagnosesystem til emissionsbegrænsning, jf. bilag XI.

8.2. Køretøjer i klasse M1 og N1 med motor med kompressionstænding, skal fra den 1. januar 2005 udstyres med et egendiagnosesystem til emissionsbegrænsning, jf. bilag XI. Når køretøjer med kompressionstændingsmotor, der tages i brug inden denne dato, udstyres med et egendiagnosesystem, finder bestemmelserne i punkt 6.5.3-6.5.3.5 i bilag XI, tillæg 1, anvendelse.

8.3. Køretøjer i andre klasser

Køretøjer i andre klasser eller køretøjer i klasse M1 og N1, der ikke er omfattet af punkt 8.1 og 8.2, kan udstyres med et egendiagnosesystem. I så fald finder kravene i punkt 6.5.3-6.5.3.5 i bilag XI, tillæg 1, anvendelse.«

f) I nr. 37 affattes punkt 2.1.1 således:

»2.1.1. Dette kapitel vedrører det nødvendige apparatur til udstødningsemissionsprøver ved lav omgivende temperatur for køretøjer med styret tænding. Det nødvendige apparatur og specifikationerne svarer til forskrifterne for type I-prøven som specificeret i bilag III med tillæg, såfremt der ikke er fastsat specifikke forskrifter for type VI-prøven. Afvigelser for så vidt angår type VI-afprøvninger ved lave temperaturer følger af punkt 2.2-2.6.«

g) I nr. 42 affattes punkt 3.3.2 således:

»3.3.2. Egendiagnosesystemet skal angive svigt af emissionsrelaterede komponenter eller systemer, når dette svigt medfører, at emissionerne overstiger grænseværdierne i nedenstående tabel:

>TABELPOSITION>

«

Artikel 2

1. Medlemsstaterne vedtager og offentliggør de nødvendige love og administrative bestemmelser for at efterkomme dette direktiv inden den . . . (21). De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den . . .

På Europa-Parlamentets vegne

Formand

På Rådets vegne

Formand

(1) EFT C 106 af 4.4.1997, s. 6.

(2) EFT C 206 af 7.7.1997, s. 113.

(3) Europa-Parlamentets udtalelse af 18. februar 1998 (EFT C 80 af 16.3.1998), Rådets fælles holdning af 23. marts 1998 og Europa-Parlamentets afgørelse af . . . (endnu ikke offentliggjort i Tidende).

(4) EFT C 112 af 20.12.1973, s. 1.

(5) EFT C 138 af 17.5.1993, s. 1.

(6) EFT L 76 af 6.4.1970, S. 1. Direktivet er senest ændret ved Europa-Parlamentets og Rådets direktiv 96/69/EF (EFT L 282 af 1.11.1996, s. 64).

(7) EFT L 159 af 15.6.1974, s. 61.

(8) EFT L 32 af 3.2.1977, s. 32.

(9) EFT L 223 af 14.8.1978, s. 48.

(10) EFT L 197 af 20.7.1983, s. 1.

(11) EFT L 36 af 9.2.1988, s. 1.

(12) EFT L 214 af 6.8.1988, s. 1.

(13) EFT L 226 af 3.8.1989, s. 1.

(14) EFT L 242 af 30.8.1991, s. 1.

(15) EFT L 100 af 19.4.1994, s. 42.

(16) EFT L 186 af 28.7.1993, s. 21.

(17) EFT L 282 af 1.11.1996, s. 64.

(18) EFT L 210 af 20.8.1996, s. 25.

(19) EFT L 375 af 31.12.1980, s. 36. Direktivet er senest ændret ved Kommissionens direktiv 93/116/EF (EFT L 329 af 30.12.1993, s. 39).

(20) EFT L 42 af 23.2.1970, s. 1. Direktivet er senest ændret ved Europa-Parlamentets og Rådets direktiv 97/27/EF (EFT L 233 af 25.8.1997, s. 1).

(21) Ni måneder efter dette direktivs ikrafttræden.

RÅDETS BEGRUNDELSE

I. INDLEDNING

1. Kommissionen forelagde den 29. august 1996 et forslag baseret på EF-traktatens artikel 100 A om foranstaltninger mod luftforurening forårsaget af emissioner fra motorkøretøjer (personbiler) og om ændring af Rådets direktiv 70/156/EØF og 70/220/EØF.

2. Europa-Parlamentet afgav udtalelse den 10. april 1997.

3. Det Økonomiske og Sociale Udvalg afgav udtalelse den 24. april 1997.

4. Rådet fastlagde den 7. oktober 1997 sin fælles holdning i overensstemmelse med traktatens artikel 189 B.

5. Kommissionen forelagde den 27. februar 1997 et ændret forslag om foranstaltninger vedrørende lette erhvervskøretøjer til indarbejdelse i direktivet. I betragtning af det presserende behov for at få indført foranstaltninger vedrørende passagerbiler snarest muligt mente såvel Rådet som Europa-Parlamentet, at det ændrede forslag skulle behandles separat. Europa-Parlamentet tog derfor ikke hensyn til det ændrede forslag i sin udtalelse ved førstebehandlingen; Rådet tog heller ikke hensyn til det ændrede forslag i sin fælles holdning af 7. oktober 1997, men erklærede, at det ønskede at fastlægge en fælles holdning vedrørende det ændrede forslag på et senere stadium (jf. EFT C 351 af 19.11.1997, s. 64, punkt 5, første afsnit).

6. Europa-Parlamentet afgav ved sin førstebehandling den 18. februar 1998 udtalelse om det ændrede forslag. Udtalelsen indeholdt et enkelt ændringsforslag. Kommissionen forkastede ændringsforslaget.

7. Rådet fastlagde den 23. marts 1998 sin fælles holdning til Kommissionens ændrede forslag i overensstemmelse med traktatens artikel 189 B.

II. MÅLSÆTNING

8. Formålet med Kommissionens ændrede forslag er at udvide anvendelsesområdet for foranstaltninger vedrørende personbiler, godkendt i den fælles holdning, til også at omfatte lette erhvervskøretøjer (international klasse N1).

Forslaget afviger kun fra direktivet om personbiler hvad angår tidsplanen for gennemførelsen af de foreslåede foranstaltninger. Grænseværdierne for køretøjer i klasse N1, gruppe I, er de samme som dem, der gælder for personbiler. Grænseværdierne for køretøjer i klasse N1, gruppe I og III, udgør en proportional reduktion i forhold til værdierne i direktiv 96/69/EF. Bestemmelserne for personbiler har i alt væsentligt dannet forbillede for bestemmelserne vedrørende egendiagnosesystemer og overensstemmelse efter ibrugtagning.

III. ANALYSE AF DEN FÆLLES HOLDNING

9. Indledende bemærkning

Rådet har ved fastlæggelsen af den fælles holdning vedrørende det ændrede forslag struktureret teksten på en sådan måde, at den kan indarbejdes i direktivet om personbiler. Ellers ville det skulle udgøre en ændring til dette direktiv.

10. Den dispositive tekst

a) Betragtninger

En ny betragtning 7 er blevet tilføjet vedrørende de fremtidige overvejelser angående holdbarhedsbestemmelser.

b) Artikel 1, nummer 2 (»artikel 2«)

Artikel 2 følger den tilsvarende artikel i direktivet om personbiler, idet den indeholder forskellige administrative forholdsregler i forbindelse med typegodkendelse og gyldigheden af overensstemmelsesattester. Det blev under den tekniske gennemgang bemærket, at visse køretøjer i klasse M (køretøjer med en totalmasse over 2 500 kg, samt køretøjer med en totalmasse over 2 000 kg udstyret med dieselmotor, som er beregnet til befordring af mere end seks personer inklusive føreren, eller er terrængående køretøjer) ikke ville kunne overholde fristerne i artikel 2. Rådet har derfor indført undtagelsesbestemmelser for disse typer køretøjer. På de i nummer 2, 3 og det nye nummer 4 i artikel 2 fastsatte betingelser er sådanne køretøjer således berettiget til en etårig forlængelse af fristen.

c) Artikel 1, nummer 5, litra a)

I artikel 1, nummer 5, litra a) (nummer 6 i Kommissionens forslag) er tabel 1.5.2 i bilag I til direktiv 70/220/EØF vedrørende de forskellige muligheder for typegodkendelse og udvidelse af typegodkendelse blevet ændret for at bringe det på linje med direktivet om personbiler ved at tilføje en type VI-prøve (lav temperatur) og udstrække den til køretøjer med styret tænding i klasse N1 gruppe I (se også artikel 1, nummer 10 i den fælles holdning). Desuden er bestemmelserne om egendiagnosesystemer blevet udvidet til at gælde for alle klasse N1 køretøjer (se også artikel 1, nummer 12 i den fælles holdning), men med en senere gennemførelsesfrist for køretøjer med kompressionstænding. Endelig er der blevet tilføjet to fodnoter, ifølge hvilke Kommissionen skal foreslå grænsværdier for type VI-prøven for klasse N1, gruppe II og III, som skal anvendes senest 2003, og overveje spørgsmålet om at bevare udvidelsen af typegodkendelsen for visse køretøjer i klasse M2 og N2.

d) Artikel 1, nummer 5, litra b)

I artikel 1, nummer 5, litra b) (nummer 7 i Kommissionens forslag) vedrørende tabellen over grænseværdier for emissioner i 5.3.1.4 kan Rådet generelt tilslutte sig Kommissionens forslag. Det har dog indført strengere grænseværdier for partikelemissioner fra køretøjer i klasse N1, gruppe II og III, i år 2000. De strengere værdier, henholdsvis 0,07, og 0,10 g/km, svarer til værdierne i Europa-Parlamentets ændringsforslag. Endvidere er køretøjernes referencemasse blevet ajourført i tabellen, så de nu tager højde for værdierne i direktiv 96/44/EF.

e) Artikel 1, nummer 5, litra g)

I artikel 1, nummer 5, litra g) (nummer 9 b) i Kommissionens forslag) har Rådet i tabel 3.3.2 kun beholdt de værdier, som Kommissionen foreslog for år 2000 med den begrundelse, at det ikke er teknisk muligt på nuværende tidspunkt at fastsætte, hvilke værdier der skal gælde efter 2005.